Pranas Liutikas

Pranas Liutikas (slap. Bizūnas, 1918 m. Palūšė k., Židikų vls., Telšių apskr., Kauno gub. – 1948 m. liepos 12 d., Erslos k., Mosėdžio vls., Kretingos apskr.) – Lietuvos partizanas, Lietuvos laisvės armijos Žemaičių apygardos Alkos rinktinės vado pavaduotojas.

 Biografija 
Valstietis, Paluobės k., Ylakių vls., Mažeikių apskr., ūkininkas. Lietuvos laisvės armijos Žemaičių apygardos partizanas, Alkos rinktinės vado pavaduotojas.Lietuvos gyventojų genocidas 1948. – Vilnius: Lietuvos gyventojų genocido ir rezistencijos tyrimo centras, 2007. – T. 3, d. 1 (A–M). – P. 801

Žuvo 1948 m. liepos 12 d. kartu su broliu Adolfu Liutiku-Plienu, kuopos vadu Ignu Kaupu-Žaibu, partizanais Silvestru Skurvydu-Žvaigžde ir Stanislovu Zadausku-Perkūnu Erslos kaime, Mosėdžio vls., Kretingos apskr., patekęs į MGB Mažeikių apskrities skyriaus stribų ir MGB vidaus kariuomenės 32-ojo šaulių pulko surengtą pasalą.Vakarų Lietuvos partizanų sritis: Kęstučio, Prisikėlimo, Žemaičių apygardos: Atlasas. – Vilnius: Lietuvos gyventojų genocido ir rezistencijos tyrimo centras, 2010. – P. 184 

Palaidoti buvo Erslos miške. 1990 m. birželio 30 d. palaikai perlaidoti Narvydžių kapinių partizanų kape.Atmintis: Paminklai, atmintinos vietos ir statiniai: Klaipėdos apskritis, Skuodo rajono savivaldybė. – Lietuvos gyventojų genocido ir rezistencijos tyrimo centras 

 Vardas įamžinimas 
Atminimas įamžintas Narvydžių (Skuodo) kapinėse 1991 m. pastatytame paminkluose žuvusiems partizanams atminti.

 Šaltiniai 

Kategorija:Lietuvos rezistentai